Diari Oficial de la Generalitat Valenciana


Sumari del DOGV 5205, del 23-02-2006 (2006/1738)

Informació pública de l'acord de modificació del Conveni de la Senda.
---------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1738


Organisme emissor
:   Ajuntament del Campello

Tipus de document
:   Anunci

Informació pública de l'acord de modificació del Conveni de la Senda. [2006/X1738]  
El Ple de l'Ajuntament, en la sessió del dia 1 de desembre de 2005, adoptà acord del tenor literal següent:  
.5. Planejament-gestió. Acord modificació del Conveni La Senda. Expt. 121-55/2000.  
Es dona compte de la proposta del regidor Delegat d'Urbanisme, Vicente Rubio Vaello, que diu així:  
.En relació amb l'expedient de referència, pel cap del Servei de Gestió Municipal, en el dia de hui, s'ha emés l'informe següent:  
Antecedents:  
Adolfo Quirós Pinin, en representació de la mercantil Manuel Guasch i Cia, SL, es presenten escrits en aquesta Administració el 22 de novembre de 2004, RGE número 24404, i el 8 de setembre de 2005, RGE número 15532, relatius a la modificació del Conveni Urbanístic .La Senda., firmat entre l'alcalde i la mencionada mercantil el 12 de juliol de 2001.  
En relació amb aquelles actuacions, s'han emés informes pels Serveis Tècnics municipals el 15 de març i 12 d'agost de 2005; i jurídic el 4 d'octubre de 2005..  
A la vista d'allò, i de conformitat amb el que establix l'article 175, del ROF, s'eleva el següent informe-proposta al regidor d'Urbanisme per al seu sotmetiment al Ple municipal:  
Primer: Acceptar la modificació del Conveni urbanístic aprovat definitivament pel Ple municipal en sessió de 28 de juny de 2001, i firmat entre l'alcalde-president de l'Ajuntament del Campello i la mercantil Manuel Guasch, i Cia., SL, el 12 de juliol de 2001, incorporant-ne al text la memòria econòmica Justificativa elaborada per l'arquitecte municipal en informe de data 24 de novembre de 2005, la qual substituïx a l'actual, tenint en consideració que els elements objecte de modificació que influïxen en la nova valoració econòmica són:  
1. Substitució de l'entrega de les 43 places de garatge pels 2 locals comercials.  
2. No computar el cost d'execució de la planta primera de l'aparcament .  
3. La falta d'execució per part de la mercantil de la urbanització del mig carrer de Gabriel Miró .  
Segon: Condicionar l'eficàcia de la modificació del conveni al compliment de les condicions següents :  
a). Exigir, amb caràcter previ a la modificació que es proposa, la cessió al municipi de la totalitat del sòl i vol destinat a parcs i jardins, així com el corresponent viari, mitjançant la seua protocol·lització i inscripció al Registre de la Propietat. En l'escriptura en què es formalitze la sessió a l'Ajuntament del Campello, haurà de constar la constitució d'una garantia pel cedent, per un termini de 2 anys, en qualsevol de les formes admeses en la legislació de contractes de les Administracions Públiques, per un import de 38.105,07 euros, corresponent al 10% del valor del cost d'urbanització, segons consta en la memòria justificativa del Conveni urbanístic firmat, a fi de respondre de les obligacions derivades pels danys i perjuís que es pogueren ocasionar a béns i drets de tercers.  
b). Una vegada complimentada l'anterior condició, acceptar el canvi-substitució de les places de garatge que consten en el conveni original pels següents locals comercials:   
. Local denominat 1-A-.2, que consta de planta baixa de 98,42 m2 i planta entresolat de 78,40 m2, recaient al carrer Sant Bartomeu i plaça posterior.  
. Local denominat C, que consta de planta baixa de 231,14 m2 i planta entresolat de 248,71 m2, recaient al carrer Ruperto Chapí i plaça posterior, amb xamfrà al carrer Sant Bartomeu.  
Tercer: Que respecte a la cancel·lació de la reserva d'aprofitament urbanístic, aquest Servei considera improcedent la permuta de la parcel·la municipal situada al carrer Sant Sebastià. No obstant, la mercantil Manuel Guasch i Cia, SL, podrà sol·licitar a aquest ajuntament la incoació d'expedient expropiatori d'aquesta reserva, a l'haver transcorregut més de tres anys des que la mateixa es va constituir .art. 77.3, de la Llei 6/1994, de la Generalitat Valenciana, Reguladora de l'Activitat Urbanística-. En aquest cas, aquest ajuntament es pronuncia favorablement a iniciar immediatament el corresponent expedient expropiatori aplicant els criteris de valoració continguts en la legislació estatal 6/98, de Règim del Sòl i Valoracions.  
Quart: Facultar àmpliament l'alcalde-president, per a l'adopció i firma de tots els acords que foren necessari impulsar per al bon fi de les actuacions.  
Sotmesa la proposta a votació, s'aprova amb 11 vots a favor (10 PP i 1 Grup Mixt) i 9 vots en contra (6 grups socialista, 2 BN i 1 Entesa .EU)..  
El que es fa públic, per un termini de 20 dies, perquè en prengueu coneixement i en compliment del que disposa l'article 88 de la Llei 30/1994, de Règim Jurídic de les Administracions Públiques modificat per la Llei 4/1999.   
El Campello, 20 de gener de 2006.. El regidor d'Urbanisme: Vicente Rubio Vaello.